Atbildes uz ieinteresētā piegādātāja uzdotajiem jautājumiem

ATKLĀTĀ KONKURSĀ
“Mēbeļu un aprīkojuma piegāde un uzstādīšana”
(ID Nr. ŠN 2026/16-MA)

VSIA “Šampētera nams” iepirkumu komisija informē, ka 2026. gada 2. jūlijā tika saņemti ieinteresētā piegādātāja jautājumi, uz kuriem Pasūtītājs sniedz šādas atbildes:

Jautājums:
Piemēram, pozīcija Nr. 1 “Terases mēbeles” – vai jāvadās pēc 3. kolonnas (“Plānotais kopējais daudzums”)? Vai 1. un 2. kolonnas daudzums jau ir iekļauts 3. kolonnas daudzumā?
Atbilde:
Pretendentam Tehniskajā specifikācijā / Tehniskajā un finanšu piedāvājumā jānorāda izmaksas jeb cena par vienu vienību, kas tiek reizināta ar plānoto kopējo daudzumu.
Piemēram, pozīcijā Nr. 1 “Terases mēbeles” viena vienība ir viens komplekts. Ja plānotais kopējais daudzums ir 40 komplekti, tad kopējā pozīcijas cena tiek aprēķināta, vienas vienības cenu reizinot ar plānoto kopējo daudzumu – 40 komplektiem.
Plānotais preču daudzums Mājā Nr. 1 un Mājā Nr. 2 ir norādīts informatīvi gan piedāvājuma sagatavošanai, gan līguma izpildes plānošanai. 3. kolonnā norādītais plānotais kopējais daudzums ietver kopējo plānoto apjomu.

Jautājums:
Vai pareizi saprotam, ka plānotais daudzums var arī mainīties?

Atbilde:
Jā.
Saskaņā ar Līguma 2.2. punktu Pasūtītājs Līguma darbības laikā pasūta Preces atbilstoši faktiskajai nepieciešamībai un Pasūtītāja pieejamajam finansējumam, nosūtot Piegādātājam atsevišķus Pasūtījumus.
Pasūtītājs ir tiesīgs pasūtīt Preces jebkurā daudzumā, pa daļām un pakāpeniski, kā arī ir tiesīgs nepasūtīt visu Piedāvājumā paredzēto Preču apjomu vai nepasūtīt atsevišķas Preču pozīcijas un/vai Preču vienības.

Jautājums:
Vai aprēķini jāveic, vadoties pēc plānotā kopējā daudzuma?
Atbilde:
Jā.
Kopējās izmaksas veido katras pozīcijas vienības cena, kas reizināta ar attiecīgās pozīcijas plānoto kopējo daudzumu. Līdz ar to aprēķini finanšu piedāvājumā jāveic, vadoties pēc plānotā kopējā daudzuma.
Vienlaikus Pasūtītājs informē, ka Tehniskajā specifikācijā / Tehniskajā un finanšu piedāvājumā ir ievietotas formulas, kas uzskatāmi parāda, kā tiek veidota katras pozīcijas kopējā cena un kā tiek veidotas kopējās piedāvājuma izmaksas.


Apstiprināts: 
VSIA “Šampētera nams”
Iepirkumu komisijas sēdē
06.07.2026.

